CELEX: 32008R0888
Language: bg
Date: 2008-09-11
Title: Регламент (ЕО) № 888/2008 на Комисията от 11 септември 2008 година за изменение на размера на възстановяванията, приложим за определени продукти от сектора на захарта, изнасяни под формата на стоки, които не са включени в приложение I към Договора

12.9.2008   
            
            
               BG
            
            
               Официален вестник на Европейския съюз
            
            
               L 244/9
            
         
      РЕГЛАМЕНТ (ЕО) № 888/2008 НА КОМИСИЯТА
   
   от 11 септември 2008 година
   за изменение на размера на възстановяванията, приложим за определени продукти от сектора на захарта, изнасяни под формата на стоки, които не са включени в приложение I към Договора
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 318/2006 на Съвета от 20 февруари 2006 г. относно общата организация на пазара в сектора на захарта (1), и по-специално член 33, параграф 2, буква а) и параграф 4 от него,
   като има предвид, че:
   
               (1)
            
            
               Размерът на възстановяванията, приложим от 29 август 2008 г. за продуктите, изброени в приложението, изнасяни под формата на стоки, които не са включени в приложение I към Договора, е определен с Регламент (ЕО) № 851/2008 на Комисията (2).
            
         
               (2)
            
            
               Прилагането на правилата и критериите, съдържащи се в Регламент (ЕО) № 851/2008, към съществуващата в момента информация на Комисията води до промяна на възстановяванията при износ, прилагани понастоящем, както е посочено в приложението към настоящия регламент,
            
         ПРИЕ НАСТОЯЩИЯ РЕГЛАМЕНТ:
   Член 1
   Размерът на възстановяванията, определен с Регламент (ЕО) № 851/2008, се променя, както е посочено в приложението към настоящия регламент.
   Член 2
   Настоящият регламент влиза в сила на 12 септември 2008 година.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 11 септември 2008 година.
      
         
            За Комисията
         
         Heinz ZOUREK
         
         
            Генерален директор на Генерална дирекция „Предприятия и промишленост“
         
      
   
   
      (1)  ОВ L 58, 28.2.2006 г., стр. 1.
   
      (2)  ОВ L 231, 29.8.2008 г., стр. 17.
   
      ПРИЛОЖЕНИЕ
      Размер на възстановяванията, приложим от 12 септември 2008 година за определени продукти в сектора на захарта, изнасяни под формата на стоки, които не са включени в приложение I към Договора (1)
      
      
                  Код по КН
               
               
                  Описание
               
               
                  Ставка за изменение в EUR/100 kg
               
            
                  В случай на предварително определяне на възстановяванията
               
               
                  Други
               
            
                  1701 99 10
               
               
                  Бяла захар
               
               
                  16,95
               
               
                  16,95
               
            
         (1)  Размерите на възстановяване, определени в настоящото приложение, не се прилагат по отношение на износа зa износ за:
      
                  а)
               
               
                  трети страни: Андора, Лихтенщайн, Светия престол (Ватикана), Хърватия, Босна и Херцеговина, Сърбия, Косово (), Черна гора, Албания и Бившата югославска република Македония, както и за стоките, изброени в таблици I и II от протокол 2 към Споразумението между Европейската общност и Конфедерация Швейцария от 22 юли 1972 г., изнасяни за Конфедерация Швейцария;
               
            
                  б)
               
               
                  територии на държави-членки на ЕС, които не влизат в митническата територия на Общността: Фарьорските острови, Гренландия, остров Хелголанд, Сеута, Мелила, общините Ливиньо и Кампионе д'Италия и районите в Република Кипър, в които правителството на Република Кипър не упражнява ефективен контрол;
               
            
                  в)
               
               
                  европейски територии, за чиито външни отношения отговаря държава-членка и които не влизат в митническата територия на Общността: Гибралтар.
               
            
         (2)  Както е определено в Резолюция 1244 на Съвета за сигурност на Организацията на обединените нации от 10 юни 1999 г.